Brad de Crăciun gata împodobit, direct la tine acasă. Cât scoți din buzunar.
Nu mai e nevoie să cauți brad și decorațiuni de Crăciun. Acum îl ai direct acasă. Radu te ajută să scutești timp și te ține la distanță de magazinele aglomerate. Prețul unui brad gata împodobit pornește de la 750 de lei.
Cum ar fi să dai un telefon și să ai bradul de Crăciun gata împodobit la tine acasă? E deja posibil.Radu Vaștag, basist al trupei Bere Gratis, aduce și împodobește bradul, oriunde dorești.Alice Stroescu, corespondent Aleph News: "Bradul e deja în pregătire. După ce te programezi și alegi dimensiunile acestuia împreună cu tipul de decorațiuni, Radu te va ajuta, mai rămâne doar să aștepți. În doar câteva ore vei avea un brad de Crăciun gata împodobit pentru cadourile celor dragi.“Așa vei scuti timp, drumuri și te poți proteja mai bine în vreme de pandemie.Radu Vaștag, artist și antreprenor: "În perioada asta delicată, noi venim și mai mult în sprijinul oamenilor pentru că e bine să evităm aglomerația din magazine mai ales în perioada sărbătorilor. Evităm bineînțeles și traficul și asta ne ajută pe toți să fim mai liniștiți.“Poți alege ca bradul să fie ori natural, ori artificial. La fel și decorațiunile și culorile. Prețul unui brad gata împodobit pornește de la 750 de lei și crește în funcție de dimensiune și decorațiuni.Primul client al lui Radu de anul acesta este Inorica, medic stomatolog, care a vrut un brad pentru cabinetul ei.Inorica Pripici, medic stomatolog: "Este superb! Mulțumesc mult de tot! Experiența lui și ideile mele s-au îmbinat perfect, ceea ce a dus la un rezultat absolut minunat. Îmi place foarte mult și sper să le placă și pacienților.“.